মুনজের আহমদ চৌধুরী– টাওয়ার হ্যামলেটসের সাবেক মেয়র লুৎফুর রহমানের বাড়ি নিলামে উঠেছে। অনিয়মের মামলায় অভিযোগকারীদের আইনি খরচের অর্থ দিতে অস্বীকার করে নিজেকে দেউলিয়া ঘোষণা করেন তিনি। এ কারণে তার বাড়ি নিলামে তোলা হচ্ছে। বাংলাদেশি বংশোদ্ভূত লুৎফুর রহমান টাওয়ার হ্যামলেটসে দু’বারের নির্বাচিত সাবেক মেয়র। ২০১৫ সালে একটি নির্বাচন আদালতে দুর্নীতি ও অবৈধ কর্মকাণ্ডের অভিযোগ প্রমাণিত হওয়ায় লুৎফর রহমানকে বহিষ্কার করা হয়। তার আগে দ্বিতীয় নির্বাচিত হওয়ার পর তার বিরুদ্ধে অনিয়মের অভিযোগ তোলেন চারজন ভোটার। ওই অভিযোগের বিষয়ে সরকারের পক্ষে কাজ করা আইনজীবীদের অর্থ বাবদ তাকে ৫ লাখ পাউন্ড অর্থ পরিশোধ করতে বলা হয়। তখন নির্ধারিত সময়সীমার মধ্যে পাঁচ লাখ পাউন্ড দিতে না পেরে লুৎফর রহমান নিজেকে দেউলিয়া ঘোষণা করেন। এ পরিস্থিতিতে তার বিক্রির ‘ব্রোমলি-বাই-বো’ এর বাড়িটি নিলামে প্রস্তাবনা রয়েছে। করসহ যাবতীয় আনুষঙ্গিক খরচ মেটানোর পর বাড়িটির দাম ধরা হয়েছে আড়াই লাখ পাউন্ড। তার আগে অর্থ পরিশোধে না পারায় লুৎফর রহমানের কাছে পাওনা অর্থ সরকারের কাছে আবেদন করেন ওই আইনজীবীরা। তবে ওই আবেদন খারিজ করে দিয়েছে ব্রিটিশ সরকার।